วาระการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑๒ /๒๕๖๒  
วันศุกร์ที่ ๒๕ ตุลาคม พ.ศ. ๒๕๖๒   เวลา ๑๕.๐๐ น.
ณ ห้องโสตทัศนศึกษา   โรงเรียนคลองลานวิทยา

ประธานการประชุม	นายสานิต หงษ์สามสิบเจ็ด	ผู้อำนวยการโรงเรียนคลองลานวิทยา
ผู้ประชุม	        	๘๓   คน 
ผู้มาประชุม	   	๗๖   คน
ผู้ไม่มาประชุม	            ๗    คน 	ได้แก่	
1. นางวิลาพร	อารักษ์		ไปราชการ
2. นายไพรรัตน์	ศรีทอง		ไปราชการ
3. นางสาวปิยธิดา	ฉ่ำศรี		ลากิจส่วนตัว
4. นางสาวพิมพ์ชนก	ปัญญากา	ลากิจส่วนตัว
5. นางสาวสรัญญา	โกสุมา		ลาป่วย
6. นายปริญ		กระต่ายทอง	ลาป่วย
7. นางสาวนัฐกานต์	ชงัดเวช		ลาป่วย

ระเบียบวาระที่ ๑ เรื่องที่ประธานแจ้งให้ทราบ
		๑.๑  ขอขอบคุณครูทุกคนในการจัดการเรียนการสอนและดูแลนักเรียนในภาคเรียนที่ ๑/๒๕๖๒ และในภาคเรียนที่ ๒/๒๕๖๒ จะมีกิจกรรมหลายรายการ จึงมีความเป็นห่วงนักเรียนชั้นมัธยมศึกษาปีที่ ๓ และ ๖ ในการเรียน และการวัดและประเมินผล 0 , ร , มส. หากเป็นไปได้ควรหาวิธีการให้นักเรียนมีคะแนนเก็บได้ไม่น้อยกว่า ๕๐ คะแนน เพื่อป้องกันการไม่ติด 0
๑.๒  การเลื่อนเงินเดือนของพนักงานราชการได้ดำเนินการเสร็จเรียบร้อยแล้ว ส่วนการเลื่อนเงินเดือนของข้าราชการครูยังดำเนินการไม่แล้วเสร็จ เนื่องจากต้องรอการแต่งตั้งคณะกรรมการก่อน ทั้งนี้อาจมีผลต่อครูที่มีประสงค์จะยื่นกู้ ซึ่งสหกรณ์ออมทรัพย์ครูระบุไว้ว่าผู้ที่ประสงค์จะยื่นกู้ต้องมีเงินเดือนเหลือจากหักรายจ่าย ๓๐%
		๑.๓  การปรับและการขอเครื่องราชอิสริยาภรณ์ ให้ตรวจสอบดูผลการปฏิบัติงานย้อนหลัง ๕ ปี โดยผลการประเมินจะต้องไม่อยู่ในระดับดีหรือปรับปรุง จึงจะดำเนินการยื่นขอได้

ระเบียบวาระที่ ๒ รับรองรายงานการประชุมครั้งที่ ๑๑/๒๕๖๒
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ                       
			๓.๑.๑  ทางฝ่ายวิชาการได้ดำเนินการแจกตารางสอน และตารางเรียน ให้แก่ครูผู้สอนทุกคนแล้ว โดยจะทดลองใช้ตารางสอนและตารางเรียนดังกล่าวไปจนถึงวันที่ ๑ พฤศจิกายน ๒๕๖๒ หากไม่พบปัญหาก็จะดำเนินการใช้ต่อไป จากนั้นจึงจะออกคำสั่งสอนให้กับครูผู้สอนทุกคน 
			๓.๑.๒  กำหนดส่งแผนการจัดการเรียนการสอน ให้ครูผู้สอนทุกกลุ่มสาระการเรียนรู้จัดส่งภายในวันที่ ๒๐ พฤศจิกายน ๒๕๖๒ 
			๓.๑.๓  การส่งสื่อการสอนและงานวิจัยในชั้นเรียน ให้ส่งภายในวันที่ ๒๐ มกราคม ๒๕๖๓ 
			๓.๑.๔  การสอบแก้ตัว แจ้งครูผู้สอนที่ให้ผลการเรียนรู้ 0 ให้ปฏิบัติตามระเบียบวัดผล ดังนี้ ครูผู้สอนต้องสอนเสริมเติมเต็มในตัวชี้วัดที่นักเรียนไม่ผ่าน (วัดผลมีแบบบันทึกเป็นรูปเล่มแจกให้) จากนั้นให้ครูผู้สอนจัดการสอบเพื่อพัฒนาให้เด็กผ่านในตัวชี้วัดนั้นโดยข้อสอบ เมื่อทำการสอบวัดผลเสร็จเรียบร้อยให้ส่งผลการพัฒนามาที่งานวัดผล จากนั้นงานวัดผลจะทำหน้าที่สรุปและจัดทำรูปเล่มเป็นระเบียบการวัดและประเมินผลให้ครูผู้สอนคนละ ๑ เล่ม เพื่อถือเป็นแนวปฏิบัติต่อไป
 			๓.๑.๕  การนิเทศการสอนตามตารางนิเทศ แจ้งครูผู้สอนทุกคนให้ทราบเกี่ยวกับการเข้ารับการนิเทศ ประกอบด้วย หัวหน้ากลุ่มสาระการเรียนรู้ (จำนวน ๑๐ คน และหัวหน้ากิจกรรมพัฒนาผู้เรียน) และหัวหน้าระดับชั้น (จำนวน ๘ คน และหัวหน้างานกิจการ)
			๓.๑.๖  การติดตามเด็กที่มีตัวตนนักเรียนในภาคเรียนที่ ๑/๒๕๖๒ จำนวน ๑,๑๔๓ คน ซึ่งงานทะเบียนจะแจกใบรายชื่อปัจจุบันให้ครูที่ปรึกษา ในวันที่ ๒๘ ตุลาคม ๒๕๖๒ โดยครูที่ปรึกษาทุกคนให้เช็ครายชื่อนักเรียนในที่ปรึกษาหลังกิจกรรมหน้าเสาธงทุกเช้า ตั้งแต่วันที่ ๒๘ ตุลาคม ๒๕๖๒ – วันที่ ๑ พฤศจิกายน ๒๕๖๒ และ วันที่ ๔ พฤศจิกายน ๒๕๖๒ – วันที่ ๘ พฤศจิกายน ๒๕๖๒ จากนั้นให้ส่งใบรายชื่อยืนยันการมีตัวตนที่งานทะเบียน เพื่อใช้เป็นข้อมูลในวันที่ ๑๐ พฤศจิกายน ๒๕๖๒ ต่อไป   
			๓.๑.๗  การบันทึกการสอนแทน แจ้งให้แต่ละกลุ่มสาระการเรียนรู้ส่งสรุปบันทึกการสอนแทน ในทุกๆวันศุกร์ และให้หัวหน้ากลุ่มสาระการเรียนรู้สรุปส่งทุกๆวันศุกร์สิ้นเดือน เพื่อนำไปประกอบการลงใน ว.๒๑ 
			๓.๑.๘  การแข่งขันงานศิลปหัตถกรรมนักเรียน ครั้งที่ ๖๙ แจ้งครูผู้มีส่วนเกี่ยวข้องกับการแข่งขันให้เตรียมฝึกซ้อมนักเรียนเพื่อให้พร้อมกับการแข่งขัน และในส่วนการดำเนินการเกี่ยวกับงบประมาณ ครูผู้มีส่วนเกี่ยวข้องต้องดำเนินการเอง (ติดต่อฝ่ายพัสดุ และฝ่ายการเงิน) และแจ้งครูที่มีรายชื่อเป็นกรรมการตัดสินให้มาแจ้งชื่อเพื่อขออนุญาตจากผู้อำนวยการก่อน
			๓.๑.๙  รายชื่อกรรมการกลั่นกรองชุดที่ ๑ ที่ต้องประเมินตาม ว.๒๑ และนิเทศชั้นเรียน ประกอบด้วย หัวหน้ากลุ่มสาระการเรียนรู้ทุกกลุ่มสาระ (จำนวน ๑๐ คน และหัวหน้ากิจกรรมพัฒนาผู้เรียน) และหัวหน้าระดับชั้นทุกระดับชั้น (จำนวน ๘ คน และหัวหน้างานกิจการ)
๓.๒ งานที่เกี่ยวข้องกับกลุ่มบริหารทั่วไป
· บริหารทั่วไป
			๓.๒.๑  การปฏิบัติหน้าที่ครูเวรประจำวันเช้าและก่อนกลับบ้าน ขอความร่วมมือครูเวรประจำวันทุกคนให้ปฏิบัติหน้าที่ในช่วงเช้าตั้งแต่เวลา ๐๗.๐๐ น. เป็นต้นไป และช่วงเย็นตั้งแต่เวลา ๑๕.๓๐ น. เพื่ออำนวยความสะดวก และความปลอดภัยของนักเรียน 
			๓.๒.๒  ขอความร่วมมือครูที่ปรึกษาทุกคนร่วมเข้าแถวเคารพธงชาติกับนักเรียนด้วย และเน้นย้ำให้นักเรียนร้องเพลงชาติ สวดมนต์ และปฏิบัติกิจกรรมหน้าเสาธงด้วยความเรียบร้อย 
			๓.๒.๓  การส่งกิจกรรมโฮมรูม แจ้งครูที่ปรึกษาทุกคนให้ส่งทุกๆวันศุกร์ และขอความร่วมมือครูที่ปรึกษาทุกคนช่วยดูแลพฤติกรรมนักเรียนทั้งเรื่องการเรียน และความประพฤติด้วย เช็คชื่อนักเรียนในเว็ปไซต์ของโรงเรียนทุกวัน)
			๓.๒.๔ การเช็คชื่อนักเรียนในเว็บไซต์ของโรงเรียน แจ้งครูที่ปรึกษาทุกคนให้ดำเนินการเช็คชื่อนักเรียนทุกวัน ก่อนเวลา ๐๙.๐๐ น.
			๓.๒.๕ การเซ็นชื่อในเวรรักษาการณ์ ขอความร่วมมือครูเวรรักษาการณ์ทุกคนให้ลงชื่อเซ็นเวรเป็นปัจจุบัน
๓.๒.๖ แจ้งครูทุกคนให้ทราบเกี่ยวกับการปรับถนนหน้าอาคาร ๑ และการดำเนินการล้างถนนบริเวณดังกล่าว ในวันจันทร์ที่ ๒๘ ตุลาคม ๒๕๖๒ เวลา ๐๙.๐๐ น.
			๓.๒.๗  ขอความร่วมมือครูผู้สอนทุกคนช่วยกันดูแลและรักษาความสะอาดบริเวณหน้าห้องเรียนที่ตนเองรับผิดชอบ และแจ้งนักเรียนที่มีเวรรักษาความสะอาดให้ทำความสะอาดบริเวณดังกล่าวด้วย
  ๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
			๓.๓.๑  การเก็บเงินบำรุงการศึกษา แจ้งครูที่ปรึกษาทุกคนให้ทราบเกี่ยวกับการเก็บเงินในภาคเรียนนี้จะเริ่มในช่วงสัปดาห์ที่ ๒ 
			๓.๓.๒  แผนปฏิบัติการงบประมาณปี ๒๕๖๓ คาดว่าจะแล้วเสร็จในช่วงกลางเดือนพฤศจิกายนนี้  
                 		๓.๓.๓  การวิเคราะห์ SWOT จากการที่ครูทุกคนได้ร่วมกันแสดงความคิดเห็น SWOT ในภาคเรียนที่ผ่านมา ในขณะนี้ทางฝ่ายงานแผนและนโยบายฯ ได้กำลังดำเนินการวิเคราะห์ SWOT โดยจะแจ้งผลสรุปให้ทราบต่อไป
			๓.๓.๔  การต่อใบประกอบวิชาชีพ ควรตรวจสอบและดำเนินการก่อน ๑๘๐ วัน และสามารถส่งได้ที่นายทัศวัฒน์ ซอแก้ว
			๓.๓.๕  ขอขอบคุณครูทุกคนที่ให้ความร่วมมือเป็นอย่างดีในการจัดงานมุทิตาจิตให้สำเร็จลุล่วงไปได้ด้วยดี
      			
ระเบียบวาระที่ ๔ เรื่องเสนอเพื่อพิจารณา 
		-
ระเบียบวาระที่ ๕ เรื่องอื่นๆ
ผอ.สานิต  หงส์สามสิบเจ็ด
	แจ้งเรื่อง GPA ของนักเรียนชั้นมัธยมศึกษาปีที่ ๖ (ระดับกลาง) มี ๓ โรงเรียน คือ โรงเรียนวัชรวิทยา โรงเรียนคลองลานวิทยา และโรงเรียนทุ่งทรายวิทยา
	ขอความร่วมมือให้ครูผู้สอนและครูที่ปรึกษาของนักเรียนที่ติด 0 ให้ช่วยกันติดตามนักเรียนมาแก้ 0 ให้เรียบร้อยด้วย 	

	ปิดประชุมเวลา ๑๕.๕๔ น.

ลงชื่อ			      ผู้บันทึกการประชุม		ลงชื่อ                             ผู้ตรวจรายงานการประชุม
     (นางสาวพิมพ์ชนก  ปัญญากา)				     (นางศิริลักษณ์  เลขะวัฒนะ)
			                                          รองผู้อำนวยการฯ กลุ่มบริหารทั่วไป

    				ลงชื่อ                                 ผู้รับรองรายงานการประชุม
        	        		      (นายสานิต หงส์สามสิบเจ็ด)
				ผู้อำนวยการโรงเรียนคลองลานวิทยา
